
ŠAKIŲ RAJONO SAVIVALDYBĖS ADMINISTRACIJOS RIZIKŲ VERTINIMO METODIKA


I SKYRIUS
BENDROSIOS NUOSTATOS

1. Šakių rajono savivaldybės administracijos rizikos vertinimo metodika (toliau – Metodika) nustato procesą, kurio metu identifikuojamos ir įvertinamos sąlygos (įvykiai), galinčios turėti įtaką veiklai, priimami ir įgyvendinami sprendimai dėl neigiamą įtaką darančių sąlygų sumažinimo iki priimtino lygio ir galimybių realizavimo.
2. Metodikos tikslas – nustatyti metodus, kuriais vadovaujantis būtų atliekamas rizikų ir galimybių identifikavimas, vertinimas ir rizikų bei galimybių valdymo veiksmų planavimas. 
3. Metodikoje vartojamos santrumpos:
3.1. Administracija – Šakių rajono savivaldybės administracija;
3.2. Administracijos direktorius – Šakių rajono savivaldybės administracijos direktorius;
3.3. Galimybė – tikimybė, kad įvykis gali pagerinti Administracijos galimybes pasiekti  tikslus. 
3.4. Skyrius – Šakių rajono savivaldybės administracijos skyrius, specialistas, neįeinantis į Savivaldybės administracijos struktūrinių padalinių sudėtį, savivaldybės administracijos seniūnija;
3.5. Poveikis – įvykio rezultatas. Su konkrečiu įvykiu gali būti siejami keli poveikio atvejai, kurių teigiamas arba neigiamas vertinimas priklauso nuo Administracijos tikslų;
3.6. Rizika –  tikimybė, kad įvykis neigiamai paveiks Administracijos galimybes pasiekti  tikslus; 
3.7. Tikimybė – teorinė galimybė, kad konkretus įvykis įvyks.

II SKYRIUS
RIZIKŲ VERTINIME DALYVAUJANTYS SUBJEKTAI IR JŲ FUNKCIJOS

4. Rizikos vertinime dalyvaujantys subjektai:
4.1. Administracijos direktorius įsakymu sudaro Darbo grupę, tvirtina rizikų valdymo veiksmų planą, kontroliuoja veiksmų plano įgyvendinimą;
4.2. Darbo grupė atlieka Administracijos rizikų vertinimą, nustato reikšmingumą bei parengia ir teikia tvirtinti Administracijos direktoriui rizikų valdymo veiksmų planą;
4.3. Skyrių vadovai organizuoja kiekvieno Skyriaus, kuriam vadovauja, rizikų vertinimo procesą bei įgyvendina Administracijos direktoriaus patvirtintą rizikų valdymo veiksmų planą;
4.4. Skyrių vadovai teikia nustatytas rizikas Darbo grupei, kontroliuoja savo Skyriaus rizikų valdymo veiksmų plano vykdymą ir atsiskaito Administracijos direktoriui.

III SKYRIUS
RIZIKŲ NUSTATYMAS

5. Rizikos veiksnių nustatymo paskirtis – nustatyti visus svarbius su Administracijos veiklos tikslais susijusius rizikos veiksnius, galinčius turėti neigiamos įtakos įgyvendinant Administracijos veiklos tikslus.  
6. Rekomenduojamas rizikos veiksnių nustatymo laikotarpis, lygus periodinio rizikos valdymo ir veiklos planavimo ciklui – vieneri metai. 
7. Rizikos veiksniai nustatomi Skyriaus vadovui organizuojant Skyriuje diskusiją, kurios metu diskusijos dalyviai (Skyriaus valstybės tarnautojai ir darbuotojai) aptaria ir įvertina visas Skyriaus veiklai galinčias turėti įtakos rizikas, atsižvelgiant į praeities įvykius ir prognozuojamas tendencijas. 
8. Rizikų veiksnių nustatymo metu pirmiausia apsvarstomi visi galimi įvykiai, kuriuos lemia vidinės ir išorinės aplinkos pokyčiai. Identifikuojami akivaizdūs ir sunkiai pastebimi įvykiai, esant nežymiam ir itin reikšmingam poveikiui. Kad visi įvykiai būtų pastebėti, rekomenduojama rizikos veiksnius nustatyti atskirai nuo tikimybės ir poveikio įvertinimo, nes šie žingsniai tiesiogiai susiję su rizikos vertinimo tema. 
9. Rekomenduojamas toks rizikos nustatymo diskusijos metu planas:
9.1. aptariami pagrindiniai Administracijos veiklos tikslai;
9.2. aptariami pagrindiniai Skyriaus veiklos tikslai;
9.3. aptariami rizikos veiksniai, galintys nulemti įvykius, kurie turėtų neigiamos įtakos Skyriaus veiklai ir kartu Administracijos veiklos tikslų siekimui (žr. 1 priedą);
9.4. nustatomi įvykiai, galintys turėti neigiamą įtaką Skyriaus veiklai;
9.5. įvertinama įvykių rizikos pasireiškimo tikimybė ir poveikis Skyriaus veiklai (žr. IV skyrių); 
9.6. aptariamos identifikuotos rizikos valdymo ir mažinimo galimybės.
10. Diskusijos metu užpildomas Skyriaus veiklos rizikos veiksnių sąrašas (2 priedas): 
11. Užpildytas Skyriaus veiklos rizikos veiksnių sąrašas perduodamas Darbo grupei.
12. Darbo grupė pagal gautus užpildytų Skyriaus veiklos rizikos veiksnių sąrašus sudaro bendrą Administracijos veiklos rizikos veiksnių sąrašą ir teikia Administracijos direktoriui tvirtinti. 

IV SKYRIUS
RIZIKŲ VERTINIMAS

13. Darbo grupė pagal parengtą bendrą Administracijos veiklos rizikos veiksnių sąrašą atlieka rizikos veiksnių vertinimą (3 priedas). 
14. Rizikos veiksnių vertinimo metu nustatoma, kokia apimtimi identifikuoti įvykiai ir susiję rizikos veiksniai gali daryti įtaką Administracijos ir / ar Skyriaus veiklos tikslų siekimui. Rizikos vertinamos dviem atžvilgiais – tikimybės ir poveikio, naudojant kokybinių ir kiekybinių metodų kombinaciją, bei parenkamos optimalios rizikos valdymo priemonės. 
15. Administracijos ir / ar Skyriaus veiklos rizika vertinama naudojantis rizikos tikimybės ir poveikio įvertinimo skale (3 priedas).
16. Tikimybė įvertinama eksperimentiniu būdu, vadovaujantis patirtimi (įvykę įvykiai panašūs) ir atsižvelgiant į naujų ar numatomų aplinkybių įtaką vertinamos rizikos pasireiškimo tikimybei, t. y.:
16.1. labai tikėtina tikimybė – tikimybė, kad įvykis įvyks per ateinančius metus ar vertinimo laikotarpį yra didelė (50–100 % arba daugiau nei 6 kartai per metus);
16.2. gana tikėtina tikimybė – tikimybė, kad įvykis įvyks per ateinančius metus ar vertinimo laikotarpį, vertinama kaip pakankamai reali (20–50 % arba 3–6 kartai per metus);
16.3. tikėtina tikimybė – tikimybė, kad įvykis gali įvykti per ateinančius metus ar vertinimo laikotarpį (10–20 % arba 2 kartai per metus);
16.4. nelabai tikėtina tikimybė – tikimybė, kad įvykis įmanomas, tačiau nelabai tikėtinas (1–10 % arba 1 kartas per metus);
16.5. mažai tikėtina tikimybė – tokia tikimybė, kai numatoma, kad įvykis įvyks per ateinančius metus ar vertinimo laikotarpį (mažiau nei 1 % arba mažiau nei 1 kartas per metus).
17. Poveikis įvertinamas kompleksiškai įvertinant rizikos poveikį, būtina apsvarstyti įvairias poveikio sritis – poveikį Administracijos ištekliams, įsipareigojimams įvairioms suinteresuotoms šalims vykdyti, reputacijai, veiklos efektyvumui, procesų kokybei, informacijos, valstybės tarnautojų ir darbuotojų saugumui ir kt., t. y.: 
17.1.  poveikis personalui (motyvacija, moralė, etikos normų laikymasis, socialinis klimatas Administracijoje, saugumas, darbingumas ir kt.);
17.2.  finansinis poveikis (padidėjusios veiklos sąnaudos, biudžeto nevykdymas, neefektyvus ar nepagrįstas lėšų panaudojimas);
17.3.  poveikis įvaizdžiui ir reputacijai (neigiamas įvaizdis visuomenės akyse, žiniasklaidos atsiliepimai);
17.4.  įsipareigojimų steigėjui ir kitoms suinteresuotoms šalims (pavyzdžiui, su institucijų bendradarbiavimu susiję įsipareigojimai) vykdymas;
17.5.  veiklos nutraukimas ar nesugebėjimas teikti paslaugas, užtikrinti veiklos procesų funkcionavimą.
18. Rizikos poveikiui įvertinti skirta penkių balų skalė: 
18.1.  kritinis poveikis – įvykus įvykiui Administracija iš esmės nesugebės pasiekti savo veiklos tikslų, negalės tęsti savo veiklos įprastine tvarka ir apimtimi, patirs reikšmingų finansinių nuostolių ar pakenks savo įvaizdžiui ilgalaikėje perspektyvoje;
18.2.  reikšmingas poveikis – šis poveikis siejamas su Administracijos veiklos sutrikimais, kurių padariniai gali būti reikšmingi siekiant jos tikslų. Tokio poveikio pavyzdžiais galėtų būti netikėtas kelių svarbias pareigas einančių vadovų ar darbuotojų pasitraukimas, didelės apimties informacinio technologinio projekto nesėkmingas įgyvendinimas ir kt.;
18.3.  vidutinis poveikis – tai tam tikras neigiamas poveikis Administracijos tikslų siekimui. Pavyzdžiui, įstaigos pavadinimas gali būti paminėtas žiniasklaidoje, neigiamo pobūdžio turinio straipsnyje, laikinai gali sutrikti tam tikri veiklos procesai ar funkcijų vykdymas, gali laikinai sumažėti darbo efektyvumas ir pan.;
18.4.  nežymus poveikis – trumpalaikio pobūdžio ir nesukelia reikšmingo veiklos sutrikimo. Pavyzdžiais galėtų būti atskiri gyventojų nepasitenkinimo jiems teikiamomis paslaugomis ar atliekamais valstybinės priežiūros veiksmais atvejai, trumpalaikis tam tikrų procesų efektyvumo sumažėjimas ir kt.;
18.5. nereikšmingas poveikis – iš esmės nėra rizikos poveikio Administracijos veiklai, o gali būti tik toks, kuris susijęs su įprastinės veiklos sutrikimais, neturinčiais jokios pastebimos įtakos teikiamoms paslaugoms, atliekamoms užduotims ir kt.
19. Rizikos pasireiškimo tikimybės ir galimo poveikio įvertinimo naudojantis 5 balų skale pavyzdžiai pateikiami rizikos vertinimo skalės aprašyme (4 priedas). Pateikti pavyzdžiai yra iliustracinio / rekomendacinio pobūdžio. 
20. Rizikos svarba (prioritetai) nustatoma sudedant Rizikos tikimybės (T) balą ir Rizikos poveikio (P) balą ir gaunant Bendrą rizikos balą (RP). Rizikų tikimybės ir poveikio sudėtyje taikomi koeficientai (KP ir KT), žymintys daugiklių svarbą. Bendras rizikos balas (RP) arba rizikos svarba (prioritetas) RP = (KP*P) + (KT*T), kur KP = 1,5 ir KT = 0,5.
21. Taip įvertinti rizikos veiksniai sąraše išdėstomi rizikos svarbos (prioriteto) mažėjimo tvarka ir priskiriami atitinkamai rizikos grupei, pagal rizikos tolerancijos lygį. Tolerancijos lygis – tai toks rizikos lygis, kurį Administracija gali prisiimti, nesiimdama papildomų rizikos valdymo priemonių. 
22. Siekiant priskirti įvertintą riziką prie konkrečios rizikos grupės, joms yra nustatomi rėžiai, t. y. ribinės Bendro rizikos balo (RP) intervalų reikšmės. Pagal RP skaičiavimo algoritmą, rodiklio reikšmės kinta nuo 2 iki 10 balų. Gali būti nustatomi šie rizikų grupių rėžiai (5 priedas):
21.1. didelė rizika – didelio reikšmingumo rizikos veiksniai, kai sprendimai priimami vadovybės lygmeniu; 
21.2. vidutinė rizika – vidutinio reikšmingumo rizikos veiksniai, kai sprendimus priima vidurinės grandies vadovai ir už funkcijų vykdymą atsakingi darbuotojai;
21.3. žema rizika – toleruojamas rizikos lygmuo, kai rizika stebima, bet papildomų priemonių imtis nebūtina.
23. Įvertinus rizikos veiksnius, atliekamas rizikų valdymo priemonių parinkimas ir planavimas. 

V SKYRIUS
RIZIKOS VALDYMO PRIEMONIŲ PARINKIMAS IR PLANAVIMAS

24. Atlikus rizikų vertinimą, rizikos valdymo priemonių parinkimą atlieka Darbo grupė.
25. Administracijoje taikomas rizikos valdymo priemones galima sugrupuoti į šias apibendrintas grupes:
25.1.  rizikos pašalinimas – rizika pašalinama reorganizuojant tam tikrą veiklos procesą, atsisakant (perduodant) arba įgyjant (perimant) atskiras (naujas) veiklos funkcijas, nustatant atitinkamas vidaus kontrolės priemones ar kitaip iki minimumo sumažinant esamus rizikos faktorius;
25.2.  rizikos sumažinimas – veiksmai rizikos tikimybei (rizikos faktoriams pašalinti, t. y. papildomos vidaus kontrolės procedūros, veiklos procesų patobulinimas ir kt.) ir / ar poveikiui sumažinti (rizikos pasekmių apribojimas, t. y. veiklos tęstinumo planavimas, rezervinis kopijavimas ir kt.);
25.3.  rizikos perkėlimas – siekiant sumažinti ar apriboti rizikos poveikį, rizika sutartiniais pagrindais perkeliama trečiajai šaliai. Ši priemonė taikoma sudarant sutartis, kuriose numatomas atitinkamas sutarties  šalių pareigų ir atsakomybės pasiskirstymas;
25.4.  rizikos prisiėmimas (toleravimas) – gali būti prisiimta mažai tikėtina ir nelabai tikėtina rizika, kurios poveikis yra nereikšmingas arba nežymus, neviršijanti nustatyto tolerancijos limito, t. y. neplanuojamos papildomos vidaus kontrolės ar rizikos valdymo priemonės.
26. Pasirinktos rizikos valdymo priemonės pagal realizavimo veiksmų pobūdį gali būti skirstomos į:
26.1.  technines (rezervinio kopijavimo įranga, svarbios įrangos dubliavimas);
26.2.  paremtas valdymo informacija (veiklos vertinimo rodikliai);
26.3.  organizacines (procedūros, gairės, veiklos atkūrimo planai, mokymų atnaujinimas);
26.4.  vadybines (kokybės valdymo sistema, procesų analizė ir tobulinimas);
26.5.  teisines (sutartiniai trečiosios šalies įsipareigojimai siekiant užtikrinti tam tikrą paslaugų kokybę);
26.6.  finansines (draudimas, baudos ir kitos finansinės sankcijos).
27. Atskiriems rizikos veiksniams valdyti gali būti taikomos įvairios rizikos valdymo priemonės arba jų deriniai.
28. Rizikos valdymo priemonės pasirenkamos vadovaujantis šiais kriterijais:
28.1. rizikos valdymo priemonė turi padėti sumažinti / apriboti valdomos rizikos pasireiškimo tikimybę ir / ar poveikį iki Administracijai priimtino lygmens;
28.2. rizikos valdymo priemonės poveikis turi užtikrinti tęstinį problemos sprendimą, t. y. rizikos valdymo priemonės turi būti orientuotos į vidutinę ar ilgalaikę perspektyvą. Tuo atveju, kai galimos rizikos poveikis yra kritinis ir reikia veikti nedelsiant, gali būti pateisinamos ir trumpesnio laikotarpio priemonės. Bet kokiu atveju turėtų būti numatytos papildomos vidutinio laikotarpio rizikos valdymo priemonės;
28.3. rizikos valdymo priemonės įgyvendinimo terminai turi sudaryti prielaidas anksčiau užkirsti kelią numatomai rizikai;
28.4. rizikos valdymo priemonei įgyvendinti Administracija turi turėti pakankamus organizacinius, žmogiškuosius ir / ar finansinius išteklius;
28.5. rizikos valdymo priemonės įgyvendinimo sąnaudos neturi viršyti neigiamų galimos rizikos padarinių, t. y. rizikos valdymo priemonės turi būti pagrįstos ekonominiu požiūriu.
29. Pasirinkus rizikos valdymo priemones, Darbo grupė nustato jų įgyvendinimo terminus, atsakomybes ir laukiamus rezultatus, t. y. būseną, kuri būtų pasiekta įgyvendinus atitinkamas priemones. Atsakomybė už rizikos valdymo priemonių įgyvendinimą nustatoma atsižvelgiant į Administracijos struktūrą, Administracijos skyrių atliekamas funkcijas bei atsakomybės sritis, kompetencijas. Jeigu įgyvendinant rizikos valdymo priemonę turi dalyvauti daugiau nei vienas skyrius, nurodoma, kokius konkrečius veiksmus kiekvienas skyrius turi atlikti įgyvendinant atitinkamą rizikos valdymo priemonę (pavyzdžiui, pradinės informacijos surinkimas, galimybių studija, projekto inicijavimas, Administracijos teisės akto parengimas, derinimas, tvirtinimas ir pan.).
30. Rizikos valdymo priemonės įgyvendinimo terminai nustatomi atsižvelgiant į jos įgyvendinimo procese dalyvaujančio skyriaus užimtumą ir turi būti suderinti su visais šiame procese dalyvaujančiais Skyriais. 
31. Rizikos valdymo priemonių planas teikiamas tvirtinti Administracijos direktoriui. 
VI SKYRIUS
METODIKOS ATNAUJINIMAS

32. Vystantis rizikos valdymo procesui, Metodika turi būti reguliariai peržiūrima, patikslinama ir atnaujinama siekiant užtikrinti Metodikos aktualumą ir atitiktį Administracijos poreikiams.
33. Už Metodikos atnaujinimą atsakinga Darbo grupė. Metodika atnaujinama pagal poreikį kasmetinio rizikos valdymo proceso ciklo metu nustatytų tobulintinų sričių pagrindu. Pasiūlymus ir rekomendacijas dėl Metodikos tobulinimo suformuluoja ir Administracijos vadovybei svarstyti pateikia Darbo grupė. Administracijos vadovybei išsakius savo pastabas dėl pateiktų pasiūlymų ir rekomendacijų, Darbo grupė atnaujina Metodiką ir pateikia dokumento projektą Administracijos vadovybei galutinai peržiūrėti ir pritarti. 

				Šakių rajono savivaldybės administracijos
rizikų vertinimo metodikos
				1 priedas

ŠAKIŲ RAJONO SAVIVALDYBĖS ADMINISTRACIJOS RIZIKOS VEIKSNIŲ PAVYZDŽIAI

1. Neefektyvus veiklos planavimo ir kontrolės procesas.
2. Nenustatyti objektyvūs ir tikslūs veiklos vertinimo kriterijai.
3. Nustatyti veiklos vertinimo kriterijai neužtikrina optimalių rezultatų.
4. Didelis nestruktūrizuotų valdymo ataskaitų skaičius.
5. Nepakankama (atsakingų darbuotojų) vadybinė kompetencija. 
6. Neveiksmingas įstaigos valdymo sistemos atgalinis ryšys.
7. Lėtas sprendimų priėmimo procesas.
8. Netinkamai valdomi organizaciniai pokyčiai.
9. Neaiškus ir / arba neoptimalus funkcijų pasiskirstymas, neaiškios atsakomybės ribos.
10. Neefektyvūs ir / arba nevaldomi veiklos procesai.
11. Nepakankamai aprašyti procesai ir atskiros procedūros.
12. Neunifikuoti veiklos procesai savivaldybės padalinių lygmeniu.
13. Suteikti įgaliojimai neatitinka pareigybei keliamų reikalavimų.
14. Neefektyvus vidinis ir išorinis komunikavimas.
15. Tinkamos kvalifikacijos darbuotojų stoka darbo rinkoje.
16. Ribotos galimybės iškilus poreikiui įdarbinti reikiamos kvalifikacijos darbuotojus.
17. Darbuotojų kaita.
18. Neveiksminga darbuotojų motyvacijos sistema.
19. Karjeros planavimo stoka.
20. Neefektyvi darbuotojų mokymų ir kvalifikacijos kėlimo sistema.
21. Neefektyvus informacinių sistemų vystymo planavimas.
22. Informacinės sistemos neužtikrina reikalingo pagrindinių veiklos procesų palaikymo.
23. Netinkamai organizuojamas ir valdomas informacinių technologijų sprendimų diegimas,  palaikymas.
24. Nepakankamas informacinių sistemų vartotojų aptarnavimas.
25. Neužtikrintas informacinių sistemų ir duomenų saugumas.
26. Nelanksti informacinių technologijų ir duomenų architektūra.
27. Teisės aktų, reglamentuojančių įstaigos veiklą apskritai ir atskiras jos funkcijas, reikalavimų pažeidimas.
28. Nepakankamas programų finansavimas.
29. Neefektyvus projektų valdymas.
30. Neefektyvūs viešieji pirkimai.
31. Netinkamai sudarytos sutartys su paslaugų teikėjais ir prekių teikėjais.
32. Korupcija.
33. Darbų sauga.
34. Stichinės nelaimės.
35. Avarijos, nelaimingi atsitikimai.

	Šakių rajono savivaldybės administracijos
rizikų vertinimo metodikos
	2 priedas

ŠAKIŲ RAJONO SAVIVALDYBĖS ADMINISTRACIJOS________________SKYRIAUS (SENIŪNIJOS) RIZIKOS VEIKSNIŲ SĄRAŠAS
_______________
(Data)

	SKYRIAUS (SENIŪNIJOS) VEIKLOS SRITYS: 

	PAGRINDINIAI PROCESAI
	RIZIKOS VEIKSNIAI
	RIZIKOS ĮVERTINIMAS
	RIZIKOS MAŽINIMNO PRIEMONĖS

	
	
	Tikimybė
	Poveikis
	

	I.
	Teisinis reglamentavimas (teisės aktų rengimas, įgyvendinimas, aiškinimas ir t. t.)
	1.
2.
3.
...
	
	
	

	II.
	Administracinių ir viešųjų paslaugų teikimas (kiekybė, kokybė, reputacija)
	1.
2.
3.
...
	
	
	

	III.
	Vidinių procesų valdymas (veiklos planų vykdymas, veiklos tikslų siekimas)
	1.
2.
3.
...
	
	
	

	IV.
	Finansinių išteklių valdymas 
	1.
2.
3.
...
	
	
	

	V.
	Kiti
	1.
2.
3.
...
	
	
	


______________________

ŠAKIŲ RAJONO SAVIVALDYBĖS ADMINISTRACIJOS RIZIKOS VEIKSNIŲ VERTINIMAS

_______________
(Data)

	Eil. Nr.
	Veiklos sritys
	Pagrindiniai procesai
	Rizikos veiksniai
	Rizikos vertinimas
	Rizikos valdymas

	
	
	
	
	Tikimybė
	Poveikis
	Bendras 
	Vertinimas
	Priemonės
	Atsakingi Skyriai/asmenys
	Terminas
	Rezultatai 

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	




___________________

RIZIKOS TIKIMYBĖS IR POVEIKIO ĮVERTINIMO SKALĖS

	TIKIMYBĖS ĮVERTINIMAS

	5
	4
	3
	2
	1

	Labai tikėtina 
	Gana tikėtina 
	Tikėtina 
	Nelabai tikėtina 
	Mažai tikėtina 

	50–100 % 
	20–50 %
	10–20 %
	1–10 %
	<1 %

	>6 kartai/metus
	3-6 kartai/metus
	2 kartai/metus
	1 kartas/metus
	<1 kartas/metus



	POVEIKIO ĮVERTINIMAS

	5
	4
	3
	2
	1

	Kritinis poveikis
	Reikšmingas poveikis
	Vidutinis poveikis
	Nežymus poveikis
	Nereikšmingas poveikis

	Poveikio įvertinimo pavyzdžiai:

	Finansiniai nuostoliai dėl neefektyvaus lėšų panaudojimo

	>300 tūkst.  Eur
	>150 tūkst. Eur – 300 tūkst. Eur
	>30 tūkst. Eur – 150 tūkst. Eur 
	>3 tūkst. Eur – 30 tūkst. Eur 
	<3 tūkst. Eur

	Atitiktis keliamiems išoriniams reikalavimams

	Kritinių sistemų sutrikimas, reikšminga teisinė byla, turinti plataus masto neigiamą poveikį organizacijai, esminis išorinių reikalavimų pažeidimas, pakenkiantis reputacijai
	Reikšmingas išorinių reikalavimų pažeidimas ar svarbios informacinės sistemos darbo sutrikimas, kuris negali būti greitai ir nesudėtingai pašalintas
	Reikšmingas išorinių reikalavimų pažeidimas, kuris gali būti greitai ir nesudėtingai pašalintas
	Nereikšmingas išorinių reikalavimų pažeidimas, kuris negali būti greitai ir nesudėtingai pašalintas
	Nereikšmingas išorinių reikalavimų pažeidimas, kuris gali būti greitai ir nesudėtingai pašalintas

	Strategijos įgyvendinimas ir įstaigos reputacija

	Nesugebėjimas įgyvendinti strateginių uždavinių ar svarbiausių funkcijų, įstaigos išlikimo klausimas
	Reikšmingas poveikis įstaigos strategijai, iš esmės pakenkta įstaigos reputacijai
	Ribotas poveikis įstaigos veiklos strategijai, vidutinės trukmės neigiamas poveikis reputacijai
	Nežymus poveikis įstaigos strategijai, trumpalaikis neigiamas poveikis reputacijai 
	Minimalus poveikis strategijai ir reputacijai

	[bookmark: _Hlk43389827]Žmogiškieji ištekliai – vadovaujančios grandies darbuotojų kaita per 1 metus

	>5
	3–4
	2–3
	1–2
	1


__________________

RIZIKOS TIKIMYBĖS IR POVEIKIO VERTINIMO MATRICA

RIZIKOS VALDYMO PROCESO GRAFIKAS 


	Veikla
	Dalyviai
	Rezultatas
	Terminas

	1
	2
	3
	4

	Rizikos valdymo proceso inicijavimas
	Administracijos direktorius, Darbo grupė
	Rizikos valdymo proceso ciklo pradžia
	Rugsėjo – spalio mėn.

	Veiklos rizikos veiksnių nustatymas 
	Skyrių vadovai su pavaldžiais darbuotojais
	Nustatyti rizikos veiksniai, jų pasireiškimo tikimybė ir poveikis
	Iki spalio 30 d. 

	Rizikos tikimybės ir poveikio vertinimas
	Darbo grupė
	Detalus rizikos veiksnių sąrašas, rizikos veiksnių įvertinimas
	Iki lapkričio 15 d.  

	Rizikos valdymo priemonių nustatymas
	Darbo grupė, Skyrių vadovai ir darbuotojai,
	Rizikos valdymo priemonių, atsakomybių, terminų ir rezultatų nustatymas
	Iki gruodžio 1 d.

	Bendro rizikos veiksnių valdymo plano  derinimas
	Darbo grupė, Skyrių vadovai
	Suderintas bendras rizikos veiksnių valdymo planas
	Iki gruodžio 15 d.

	Bendro rizikos veiksnių sąrašo tvirtinimas 
	Administracijos direktorius, Darbo grupė
	Patvirtintas apibendrintas rizikos veiksnių sąrašas
	Iki gruodžio 20 d.

	Rizikos valdymo priemonių plano tvirtinimas 
	Administracijos direktorius, Darbo grupė
	Rizikos valdymo priemonių planas
	Iki gruodžio 20 d.

	Rizikos valdymo sistemos monitoringas
	Administracijos direktorius, Skyrių vadovai ir darbuotojai
	Rizikos valdymo priemonių įgyvendinimo priežiūra
	Nuo ateinančių metų sausio 1 d. nuolatos




_______________

Sutartinis Zyméjimas

Didelé rizika 8-10 baly (rizika nuolat stebima ir aktyviai valdoma, vadovybés
sprendimy reikalavjancios problemos)

'Vidutiné rizika 4,6 - 7,9 balai (rizika nustatytu daznumu stebima, vertinama ir
valdoma nustatytomis kontrolés priemonémis)

Zema rizika 2 - 4,5 baly (toleruojamos rizikos lygmuo, kai rizika periodiskai

perzitrima, stebima, bet papildomy priemoniy imtis nebitina)





